Tomyris
Tomyris (/ˈtɒmɪrɪs/; saka keeles *Taumuriyaʰ; vanakreeka Τομυρις, Tomuris; ladina Tomyris) oli Herodotose teate järgi Kesk-Aasias saka rahva massageetide kuninganna, kes viis oma sõjaväe Kyros Suure Ahhemeniidide riigi armee rünnakut tagasi lööma, võitis nad ja tappis Kyrose 530. aastal eKr. Pärimuse järgi olevat ta asetanud Kyrose maharaiutud pea verega täidetud kaussi ja käskinud sel verest isu täis juua. Tomyrist ei maini teised sama perioodi käsitlavad autorid, nagu Ktesias. Kasahstan peab Tomyrist tänapäeval üheks oma mineviku rahvuskangelaseks.